Engin hefur verið að ógna Rússum - Alltaf sér maður eitthvað sem maður átti einu sinni

Það er ef til vill ekki rétt að enginn geti ógnað Rússum, en það hefur enginn verið að gera það. Rússum hefur ekki stafað ógn af neinum - nema þá ef til vill helst sjálfum sér.

Rússum hefur ekki staðið ógn af fjársveltum herjum Evrópusambandslandanna.

Rússum hefur ekki staðið nein ógn af NATO, enda stóð NATO í hægu "dauðastríði", þangað til innrás Rússa í Ukraínu blés í það lífsandanum og gerði aðildarríkjum þess ljóst hversu nauðsynlegt það er og hvað svikull friðurinn getur verið.

Rússum hefur ekki staðið ógn af nágrannalöndum sínum, sem flest standa illa efnahagslega og hafa ekki haft uppi neinar hótanir í garð Rússa.

Það má hins vegar segja að býsna mörgum nágrannaríkum þeirra hafi staðið ógn af Rússum.

Bæði fyrr og nú.

En auðvitað er Putin að segja það hann veit að margir af þegnum hans vilja heyra. Þeir vilja ekki heyra að þó að Rússland ráði yfir mesta landflæmi af öllum ríkjum heims og líklega meiri náttúruauðlindum en nokkurt annað, séu þeir efnahagslega lítið meira en meðalríki (þar tala ég ekki um meðaltal af öllum ríkjum).

En "meðalríki" með kjarnorkuvopn og það hefur ekki lítið að segja.

En líklega eru fá ríki hættulegri, en ríki með "sært stolt".

Svona eins og þeir sem segja "but I used to be somebody". Eða eins og einn góður maður sagði á Íslenskunni, sem gæti auðvitað átt vel við Pútin: "Alltaf sér maður eitthvað sem maður átti einu sinni".

Fyrri ummæli:
Mér dettur í hug þegar ég sé svons röksemdafærslu ,fréttamannafundur þar sem einhver talsmaður bandaríska hersins var að sýna fram á árásargirni rússa.

Hann sagði að rússar væru komnir með óvígan her upp að þröskuldinum hjá NATO.

Einhver fréttamaður spurði hvort það gæti ekki verið af því að NATO væri búið að færa þröskuldinn alveg að landamærum Rússlands.Rússland væri búið að vera þarna mjög lengi.

Varðandi hvort rússumm stafar ógn af vesturlöndum.

Sennilega er það rétt að rússum stafar engin hætta af fjársveltum herjum Evrópu ,enda hafa Evrópuríkin engan áhuga á að stofna til átaka í álfunni.

Sama máli gegnir ekki um Bandaríkin.

Bandaríkin hafa staðið í stanslausum hernaði um allan heim síðanstliðin 14 ár.Það hefur ekki fallið úr eitt einasta ár og fórnarlömbin eru orðin mörg.

Undanfarið hafa þeir verið að koma upp eldflaugakerfum við landamæri Rússlands.Ég held að það megi segja með nokkurri sanngirni að þetta sé frekar ógnandi.

Ég held að þér þætti það frekar ógnandi ef það stæði maður við garðhliðið hjá þér með byssu og þú vissir að hann væri búinn að skjóta fjölda manns á undanförnum árum án nokkurrar ástæðu..

Tómas, þú ættir kannski að kynna þér sögu Rússlands betur áður en þú tjáir þig mikið um málið. Í langflestum tilfellum var Rússland einmitt að verjast árásum annarra þjóða sem ásældust landsvæði þess - Svíar, Finnar, Pólverjar, Þjóðverjar, Frakkar, Tyrkir ofl. Má kannski segja að meira hafi verið um árásagirni af hálfu Rússlands á tímum Sovétríkjanna, en sá tími er nú liðinn.

Það er heldur ekki alveg rétt að segja að Rússland sé það sama og Sovétríkin og öfugt. T.d. var þekktasti og áhrifamesti leiðtogi ríkjanna, Stalín, frá Georgíu.

Hvað varðar það að NATO sé "dulítið "reiðulaust" bandalag", þá er það lítið annað en heimska að halda því fram. Evrópuríkin hafa kannski verið treg til að fjármagna NATO, en BNA hafa upp á sitt einsdæmi alveg séð um að blása bandalagið upp úr öllu valdi -t.d. http://www.youtube.com/watch?v=UMvPlkyBOBQ

||

Putin veit alveg að það eru sömu öfl sem stóðu að valdaráni í úkraínu og á Sovétríkjunum forðum daga og reyndar að flestum valdaránum í gegnum tíðina.

Nú er Putin vonandi að takast að endurheimta landið úr klóm kolkrabbans. Hann stjórnar nú Rússlandi með hag almennings að leiðarljósi. Enda eru Rússar í milljarða samningum við BRICS, á meðan Evrópa er að fara á mis við viðskipti. Er EU að taka þátt í kostnaðinum af þessu valdaráni?

Ummæli:
Þú ættir kannski að hlusta á viðtalið við Udo Ulfkotte fyrrum ritstjóra Frankfurter Allemeine Zeitung þar sem hann lýsir því hvernig fréttafluttningurinn fer raunverulega fram. Ég hef reyndar ástæðu til að ætla að það sé í rauninni verra en hann þorir að segja.

Hugtök geta verið svolítið ruglingsleg. Ég ætti kannski að kalla kommúnistana plútókrata. Málið er að þeir eru afkvæmi sama kolkrabbans. Það er nú ekki langt síðan að Putin losaði sig við oligarkana. Það er t.d. hægt að sjá á youtube, heimildarþátt frá BBC hvernig Beresovski er að vinna gegn hagsmunum Rússlands. Það er kaldhæðnislegt að við tökum við þessu liði opnum örmum. Mjög áhuga verður þáttur. Hann heitir russian godfathers

Verkefni: Særandi eða ekki
Merking: Ekki særandi